Il-Kummissjoni Ewropea - Stqarrija għall-istampa Offerta aħjar għall-konsumaturi: Il-Kummissjoni tilqa' l-Ftehim dwar pagamenti transfruntieri irħas u kambju tal-munita aktar ġust Brussell, id-19ta' dicembru 2018 Il-Kummissjoni tilqa' l-qbil politiku li se jippermetti lill-konsumaturi u lin-negozji kemm fil-pajjiżi tal- ewro kif ukoll dawk li mhumiex li jibbenefikaw minn spejjeż baxxi fit-trażazzjonijiet tal-ewro transfruntiera. Ir-regolament il-ġdid ser jiżgura wkoll li l-imposti fuq il-konverżjoni tal-munita jkunu kompletament trasparenti u komparabbli, u jippermettu lill-konsumaturi jiffrankaw il-flus fuq l-ispejjeż tal-konverżjoni tal-munita meta jivvjaġġaw jew jixtru barra minn pajjiżhom. Provviżorjament kien intlaħaq qbil dwar ir-regoli l-ġodda bejn il-Parlament Ewropew u l-Kunsilll-ġimgħa li għaddiet, u issa nkiseb il-kunsens tar-Rappreżentanti Permanenti tal-UE fil-laqgħa tagħhom fi Brussell illum. Il-Viċi President tal-Kummissjoni Valdis Dombrovskis, responsabbli għall-Istabbiltà Finanzjarja, is- Servizzi Finanzjarji u l-Unjoni tas-Swieq Kapitali, qal: B'dan il-ftehim, iċ-ċittadini ta' pajjiż li mhux fiż- żona tal-ewro se jgawdu wkoll minn wieħed mill-benefiċċji tal-ewro. Jiġifieri, tranżazzjonijiet bl-ewro bi prezz baxx bl-użu ta' infrastruttura effiċjenti għall-pagamenti bl-ewro. Barra minn hekk, dan ir- regolament se jagħti spinta lill-kompetizzjoni fil-qasam tal-konverżjoni tal-munita. U se jippermetti lill- Ewropej biex ikunu jistgħu faċilment jivverifikaw u jqabblu t-tariffi ta' konverżjoni meta jħallsu barra mill-pajjiż tagħhom bil-kards, jew meta jibagħtu flus online f'pajjiż tal-UE b'valuta oħra." Sal-lum, il-pagamenti transkonfinali bl-ewro minn Stati Membri li mhumiex fiż-żona tal-ewro jista' jiswew sa EUR 20 f'xi pajjiżi filwaqt li pagamenti transfruntiera ekwivalenti mill-Istati Membri taż-żona tal-ewro huma ħafna irħas jew anke mingħajr ħlas. It-tibdil fir-regoli se jippermetti lill-konsumaturi u lin-negozji barra ż-żona tal-ewro biex jibbenefikaw bis-sħiħ mis-Suq Uniku, u mill-infrastruttura tal- pagamenti bl-ewro effiċjenti meta huma jibagħtu l-flus, meta jirtiraw il-flus jew meta jħallsu barra mill- pajjiż bl-ewro. Il-pagamenti kollha bl-ewro barra ż-żona tal-ewro (fl-UE) issa se jiġu pprezzati l-istess daqs il-ħlasijiet domestiċi bil-munita uffiċjali lokali. Dan ifisser li pagamenti transkonfinali bl-ewro se jkollhom tariffi baxxi jew saħansitra ikunu b'xejn. Ir-regoli jipprovdu wkoll li l-konsumaturi kollha tal-UE jkunu jistgħu jqabblu l-imposti għall-konverżjoni tal-munita meta jħallsu bil-kards tagħhom f'valuta oħra tal-UE. Il-banek, in-negozjanti jew l-operaturi tal-ATM li joffru tranżazzjoni bil-munita tal-pajjiż tal-oriġini tal-konsumatur se jkollhom jiddikjaraw l- imposti għall-konverżjoni tal-munita bl-istess mod, li jagħmilha aktar faċli għall-konsumaturi biex jagħżlu l-aħjar għażla. Bl-istess mod, il-konsumaturi se jkunu infurmati dwar l-imposti għall- konverżjoni tal-munita imposta mill-banek tagħhom meta jibagħtu l-flus barra mill-pajjiż permezz tal- pjattaformi bankarji online tagħhom. B'dan il-mod, ir-regolament jittratta metodi ta' pprezzar mhux trasparenti għall-konverżjoni tal-munita, partikolarment għal " konverżjoni dinamika tal-munita", jiġifieri l-possibbiltà li jħallsu n-negozjanti jew l-operaturi tal-ATM barranin bil-munita tal-pajjiż ta' dak li jkun. Fit-28 ta' Marzu 2018, il-Kummissjoni pproponiet li jiġi emendat ir-Regolament eżistenti tal-UE dwar il- Pagament bejn il-Fruntieri (924/09). Dawn il-proposti kienu derivati minn il-Pjan ta' Azzjoni dwar is- Servizzi Finanzjarji għall-Konsumatur li ġie ppubblikat f'Marzu 2017. Prijorità primarja tal-Kummissjoni Juncker kienet li tibni Suq Uniku iktar profond u iktar ġust, li jippermetti lin-nies, is-servizzi, l-oġġetti u l-kapital li jiċċirkolaw liberament f'ekonomija bi Prodott Domestiku Gross ta' €15-il triljun. Ir-regoli li ġew maqbula llum se jippermettu lill-konsumaturi u lin- negozji li jaħsdu bis-sħiħ il-benefiċċji tas-Suq Uniku meta huma jibagħtu l-flus, jiġbdu l-flus kontanti jew iħallsu barra minn pajjiżhom. Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Offerta_a_jar_g_all-konsumaturi__Il-Kummissjoni_tilqa__l-Ftehim_dwar_pagamenti_transfruntieri_ir_as_u_kambju_tal-munita_aktar__ust.pdf